**หัวหน้างานสถานีฟาร์มฯ คณะสัตวแพทยศาสตร์ มข. เป็นวิทยากร**

เมื่อวันที่ 23 ธันวาคม 2559 นายวสันต์ จันทรสนิท หัวหน้างานสถานีฟาร์มฝึกนักศึกษาฯ ได้รับเชิญจากกองบริหารงานวิจัย มข. ให้เป็นวิทยากรบรรยายในหัวข้อ “Share and Learn วิจัยสถาบัน” ในการจัดอบรมเชิงปฏิบัติการการชี้แจงโครงการวิจัยสถาบัน ประจำปี 2560 โดยนายวสันต์ จันทรสนิทได้แชร์ผลงานซึ่งเกิดจากการพัฒนางานประจำให้เป็นผลงานวิจัย นำมาใช้ในงานประจำให้มีประสิทธิภาพยิ่งขึ้น แล้วยังได้นำเสนอในเวทีนานาชาติ ได้รับรางวัลมากมาย เป็นการสร้างชื่อเสียงให้แก่หน่วยงานต้นสังกัด และมหาวิทยาลัยขอนแก่นอีกด้วย จากการเป็นวิทยากรในครั้งนี้ สร้างแรงจูงใจให้แก่ผู้เข้าอบรมและยังได้รับคำชื่นชมจากผู้เข้าอบรมจำนวนมาก